## 02030 Ured za zakonodavstvo

Poslovi Ureda obuhvaćaju cjelokupni postupak donošenja odluka Vlade, od samog zakonodavnog planiranja, koraka procjene učinaka propisa, savjetovanja s javnošću, poslovničke procedure te pripreme i pravodobne objave zakona i drugih propisa u Narodnim novinama za sva tijela državne uprave sukladno zakonu kojim se uređuje ustrojstvo i djelokrug ministarstava i drugih tijela državne uprave.

Sukladno nadležnosti Ureda, poslovi se odvijaju redovito svake godine, a tako se planira i u nadolazećem razdoblju od 2024. do 2026. godine. Uz redovite poslove, Ured je spreman na sve ostale (neplanirane) poslove i posebne zadaće sukladno zaduženjima Vlade Republike Hrvatske i Ureda predsjednika Vlade Republike Hrvatske, što je Ured do sada kvalitetno i pravodobno izvršavao.

Tijekom 2024. godine, obavljat će se poslovi na provedbi projekta "Strengthening the application of ex-post evaluation in Croatia", financiranog sredstvima Europske komisije (iz eng. Technical Support Instrument-a) i njemačkog saveznog ministarstva za gospodarstvo i zaštitu klime.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 02030 | 760.741 | 956.136 | 1.097.667 | 1.178.625 | 1.181.723 | 114,8 |

### 2404 USKLAĐIVANJE PRAVNIH AKATA S PRAVNIM PORETKOM REPUBLIKE HRVATSKE

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 2404 | 760.741 | 956.136 | 1.097.667 | 1.178.625 | 1.181.723 | 114,8 |

Cilj 1. Poboljšanje kvalitete i procesa donošenja akata Vlade Republike Hrvatske

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Postotak izvršenja Plana zakonodavnih aktivnosti Vlade Republike Hrvatske na godišnjoj razini | Plan zakonodavnih aktivnosti je akt Vlade Republike Hrvatske kojim se planiraju zakonski prijedlozi u tekućoj godini. Uspješnost provedbe ovoga plana utvrđuje se postotkom provedbe u odnosu na početno stanje | % | 58 | Izvješće o provedbi Plana zakonodavnih aktivnosti Vlade Republike Hrvatske za 2021. godinu | 59 | 60 | 63 |

#### A514000 ADMINISTRACIJA I UPRAVLJANJE

Zakonske i druge pravne osnove

Zakonske i druge pravne osnove na temelju kojih Ured djeluje u sklopu razdjela Vlada Republike Hrvatske propisani su Zakonom o Vladi Republike Hrvatske, Uredbom o Uredu za zakonodavstvo, Zakonom o procjeni učinaka propisa, Uredbom o provedbi postupka procjene učinaka propisa i Poslovnikom Vlade Republike Hrvatske.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A514000 | 749.645 | 936.957 | 1.075.568 | 1.154.535 | 1.167.985 | 114,8 |

U okviru aktivnosti A514000 Administracija i upravljanje planirana su sredstva na izvoru financiranja 11 Opći prihodi i primici, izvoru financiranja 12 Sredstva učešća za pomoći, izvoru financiranja 51 Pomoći EU i izvoru financiranja 561 Europski socijalni fond (ESF) u ukupnom iznosu 1.075.568,00 eura za 2024. godinu, 1.154.535,00 eura za 2025. godinu te 1.167.985,00 eura za 2026. godinu.

U nastavku dajemo razradu planiranih sredstava po skupinama rashoda i izvorima financiranja kako slijedi:

Na izvoru financiranja 11 Opći prihodi i primici planirana su sredstva u iznosu od 1.073.933,00 eura za 2024. godinu, 1.153.207,00 eura za 2025. godinu i 1.166.657,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

Planirana su sredstva u iznosu 986.425,00 eura za 2024. godinu, 1.073.915,00 eura za 2025. godinu te 1.084.759,00 eura za 2026. godinu.

Sredstva su planirana za plaće za redovan i prekovremeni rad te doprinose na osnovi prava 20 djelatnika Ureda, na pozicijama na pozicijama 1 ravnateljica Ureda, 1 zamjenica ravnateljice, 7 pomoćnica/ka ravnateljice, 8 savjetnica/ka u Uredu za zakonodavstvo, 1 administrativna tajnica i 2 administrativna referenta. U 2023. devet (9) djelatnika imaju dodatak na koeficijent složenosti poslova za obavljanje poslova na ispunjenju mjerila iz Nacionalnoga plana oporavka i otpornosti 2021. – 2026. (NPOO).

Od 1. siječnja 2024. godine, planirana su sredstava za dva (2) nova djelatnika (putem premještaja) na poziciji savjetnika pa su planirana ukupno 22 djelatnika u Uredu u 2024. Od 1. siječnja 2025. godine, planirana su sredstava za dva (2) nova djelatnika (putem premještaja) pa je ukupno planirano sredstava za 24. djelatnika u 2025. godini. Na osnovi planiranih sredstava za 2025. godinu, planirana su sredstava za 2026. godinu.

Novi djelatnici na poziciji savjetnika tijekom 2024. i 2025. godine potrebni su zbog povećanja obima rada iz nadležnosti Ureda, u dijelu redovite nadležnosti rada Ureda te u području primjene propisa iz područja instrumenata politike boljih propisa (planiranje zakonodavnih aktivnosti, procjene učinaka i vrednovanja propisa te savjetovanja s javnošću).

Rezultati provedbe dva završena projekta iz 2023. godine i provedba jednog projekta u 2024. i 2025. godini, donose nove radne odgovornosti i aktivnosti u okviru nadležnosti Ureda jer će stupiti na snagu novi zakonodavni okvir za instrumente politike boljih propisa (planiranje zakonodavnih aktivnosti, procjena učinaka i vrednovanje propisa, savjetovanje s javnošću) početkom 2023. godine. Ured je nadležan za koordinaciju i provedbu instrumenata politike boljih propisa, stoga je potrebno osigurati odgovarajuće kapacitete za njihovo obavljanje na učinkovit, kvalitetan i pravodoban način uz poštivanje svih propisanih zakonskih rokova, kao i za ispunjavanje svih danih zadaća iz Ureda predsjednika Vlade Republike Hrvatske.

32 Materijalni rashodi

Planirana su sredstva u iznosu 72.022,00 eura za 2024. godinu, 73.960,00 eura za 2025. godinu te 76.566,00 eura za 2026. godinu.

U ovoj skupini rashoda postoje nekoliko proračunskih pozicija koja s obzirom na planirana sredstva odskaču od uobičajenih fiksnih troškova. To su:

- stručna usavršavanja zaposlenika iz područja djelokruga Ureda, osobito u dijelu usavršavanja stranog jezika (planirani tečaj engleskog jezika), s obzirom na kontinuitet provedbe projektnih aktivnosti (jedan tekući projekt financiran sredstvima iz Instrumenta tehničke pomoći Europske komisije), koordinaciju aktivnosti Ureda u procesu pristupanja Republike Hrvatske Organizaciji za ekonomsku suradnju i razvoj (OECD), te koordinaciju aktivnosti u okviru boljih propisa na razini institucija Europske unije (mogući sastanci na razini eng. Better Regulation Network i sastanaka na razini Directors and Experts of Better Regulation).

Stalni uvjeti rada u hibridnom obliku (video sastanci i sastanci uživo), operativni zadaci u sklopu koordinacije aktivnosti na razini OECD-a i Europske unije te međunarodne suradnje s trećim zemljama (okvir TAIEX, twinning i ostalih instrumenata tehničke pomoći), zahtijevaju visoku razinu engleskog jezika pa s time u vezi potrebno je osigurati kvalitetnu pripremu državnih službenika Ureda. Drugi dio planiranih sredstava za stručno usavršavanje namijenit će se za manje tematski usmjerene tečajeve i stručne radionice u dijelu znanja i vještina koji su potrebni za obavljanje poslova Ureda (područja usavršavanja u pravnim područjima, analitičke metode dr.). Sredstva za navedeno planirana su u iznosu --- eura za 2024. godinu, --- eura za 2025. godinu i ---- eura za 2026. godinu.

- službena putovanja, vezano za provedbu projekta "Strengthening the application of ex-post evaluation in Croatia" (studijsko putovanje planirano za 2024. za maksimalno pet djelatnika Ureda), kao i za ostale aktivnosti po pitanju koordinacije aktivnosti na razini OECD-a i Europske unije. Sredstva za navedeno planirana su u iznosu --- eura za 2024. godinu, --- eura za 2025. godinu i --- eura za 2026. godinu.

- intelektualne usluge u 2024. godini planirane su u skladu s očekivanom dizajnom i izradom brošure o Uredu, a 2025. u skladu s potrebom prijevoda dokumenata iz projekta

- sredstava reprezentacije u 2024. i 2025. godini zbog očekivanih potreba za organizacijom manjih događanja tijekom trajanja projekta "Strengthening the application of ex-post evaluation in Croatia" (organizacija sastanka, primjerice sjednica upravljačkog odbora, fokus grupa i sl.) planirana su u iznosu ---- eura za 2024. i 2025. godinu. Tijekom 2026. godine ti će se troškovi minimalizirati, s obzirom na očekivani završetak projekta.

Preostala planirana sredstva u ovoj skupini rashoda odnose se na redovita prava državnih službenika temeljem prava iz kolektivnog ugovora državnih službenika (naknada za prijevoz na posao i s posla, sistematski pregledi, izrada iskaznica za djelatnike, provjere diploma), kao i za redovito održavanje rada Ureda, a koji u velikom dijelu pokrivaju tekući materijal poput nabavke tonera za printere, print papira, uredskog materijala, e-pretplata, telekomunikacijske usluge, računalne usluge, tisak posjetnica i iskaznica, internu reprezentaciju, čišćenje uredskog prostora i ostalo.

34 Financijski rashodi

Planirana su sredstva u iznosu 22,00 eura za svaku godinu planiranja u skladu s tekućim obvezama.

42 Rashodi za nabavu proizvedene dugotrajne imovine

Planirana su sredstva u iznosu 15.464,00 eura za 2024. godinu, 5.310,00 eura za 2025. godinu te 5.310,00 eura za 2026. godinu.

Sredstva su planirana za redovitu zamjenu dotrajale uredske opreme, namještaja i komunikacijske opreme te nabave uredske opreme (stol, stolica, ormar) za nove djelatnike u skladu s planiranim povećanjem broja djelatnika Ureda.

Na izvoru financiranja 51 Pomoći EU i skupini rashoda 32 Materijalni rashodi planirana su sredstva u iznosu 1.328,00 eura za svaku godinu planiranja. Sredstva su planirana u sklopu poslova Ureda koji se obavljaju na razini EU u smislu sudjelovanja na određenim sastancima u sklopu institucija EU, a financiraju se iz sredstava proračuna EU po zahtjevu za refundacijom sredstava.

Na izvoru financiranja 12 Sredstva učešća za pomoći i skupini rashoda 31 Rashodi za zaposlene planirana su sredstva u iznosu 54,00 eura za 2024. godinu.

Na izvoru financiranja 561 Sredstva učešća za pomoći i skupini rashoda 31 Rashodi za zaposlene planirana su sredstva u iznosu 253,00 eura za 2024. godinu.

Sredstva na oba izvora financiranja planirana su u vezi projekta „e-Savjetovanja – proširenja, nadogradnje i unapređenje zakonodavnih procesa savjetovanja s javnošću“, a odnose se na isplatu plaće za mjesec prosinac 2023. godine djelatnici Ureda koja je članica projektnog tima za provedbu projekta koji se provodi sa Središnjim državnim uredom za razvoj digitalnog društva.

#### K514012 INFORMATIZACIJA UREDA ZA ZAKONODAVSTVO

Zakonske i druge pravne osnove

Uredba o Uredu za zakonodavstvo,

Zakon o procjeni učinaka propisa,

Uredba o provedbi postupka procjene učinaka propisa

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K514012 | 11.096 | 19.179 | 22.099 | 24.090 | 13.738 | 115,2 |

U okviru kapitalnog projekta K514012 Informatizacija Ureda za zakonodavstvo planirana su sredstva u iznosu 22.099,00 eura za 2024. godinu, 24.090,00 eura za 2025. godinu te 13.738,00eura za 2026. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 2.190,00 eura za 2024. godinu, 4.181,00 eura za 2025. godinu te 4.181,00 eura za 2026. godinu.

Sredstva su planirana za odgovarajuće licence (Microsoft softver licence za PC računala i laptope, poput MS Office aplikacija i dvije licence za MS Teams), radi osiguranja ispravne informatičke opreme u hardverskom dijelu i pripadajućih licenci u softverskom dijelu.

42 Rashodi za nabavu proizvedene dugotrajne imovine

Planirana su sredstva u iznosu 19.909,00 eura za 2024. godinu, 19.909,00 eura za 2025. godinu te 9.557,00 eura za 2026. godinu.

Sredstva su planirana za redovite zamjene postojećih PC računala i prijenosnih računala tijekom 2024., 2025. i 2026. godine, odnosno nabavke 5 PC računala, 5 prijenosnih računala (laptopa) i 5 monitora u 2024. i 2025. godini te 6 prijenosnih računala (laptopa) u 2026. godini, zbog povećanja broj djelatnika te dotrajalosti postojeće informatičke opreme i/ili zamjene uslijed kvara ili oštećenja.